《惜日》
宋代·王安石

白日照四方，当在中天留。
春风地上行，当与时周游。
和气所披拂，槁乾却湿柔。
爱欲传万物，势难停一州。
栖栖孔子者，惜日此之由。
不能使此邦，利泽施诸侯。
岂若驾以行，使我遇者稠。
当时三千人，齐宋楚陈周。
小者传吾粗，大能传奥幽。
道散学以圣，众源乃常流。
吾初如匏瓜，彼亦孰知丘。
唯士欲自达，穷通非外求。
岂必相天子，乃能经九畴。
行虽耻强勉，闭户非良谋。

作者简介：王安石（1021年12月18日－1086年5月21日），字介甫，号半山，谥文，封荆国公。世人又称王荆公。汉族，北宋抚州临川人（今江西省抚州市临川区邓家巷人），中国北宋著名政治家、思想家、文学家、改革家，唐宋八大家之一。欧阳修称赞王安石：“翰林风月三千首，吏部文章二百年。老去自怜心尚在，后来谁与子争先。”传世文集有《王临川集》、《临川集拾遗》等。其诗文各体兼擅，词虽不多，但亦擅长，且有名作《桂枝香》等。而王荆公最得世人哄传之诗句莫过于《泊船瓜洲》中的“春风又绿江南岸，明月何时照我还。”